Kijew ( Київ, Kyjiw) je stolica Ukrainy a leži w sewjeru kraja při Dnjeprje. Kijew bě z 9. lětstotka sydło wulkomócnarstwa (Kijewska Rus) a tuž załoženske městno stawizniskeje Ruskeje.

Kijew je wuznamne kubłanske a industrijne stejnišćo a twori nimo toho najwažniše wobchadne křižnišćo kraja. Na zakładźe swojeho historiskeho wuznama jako srjedźišćo Kijewskeje Rus nosy město často z Nestoroweje chroniki přewzate přimjeno mać wšěch ruskich městow. Dla mnohich cyrkwjow a klóštrow a swojeho wuznama za prawosławne křesćanstwo so Kijew wot srjedźowěka nimo toho jako Jeruzalem wuchoda pomjenuje. Sofijina katedrala a Kijewski prózdnjeńcowy klóšter stejitej wot 1990 na lisćinje swětoweho kulturneho herbstwa UNESCO.

Nóžki

Wotkaz 

Sydlišćo při Dnjeprje
Stolica w Europje
Milionowe město